Forslag til Rådets forordning (EF) om ændring af Rådets forordning (EF) nr. 3448/93 om en ordning for handel med visse varer fremstillet af landbrugsprodukter (96/C 105/09) KOM(96) 49 endelig udg. - 96/0039(CNS) (Forelagt af Kommissionen den 15. februar 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 og 113,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I Rådets forordning (EF) nr. 3448/93 (1) af 6. december 1993 er der fastsat en ordning for handel med visse varer fremstillet af landbrugsprodukter;

som følge af ikrafttrædelsen af de aftaler, der blev indgået under Uruguay-rundens multilaterale forhandlinger, har Fællesskabet forhandlet sig frem til forskellige aftaler (i det følgende benævnt »GATT-aftaler«); blandt disse aftaler vedrører flere landbrugssektoren, bl.a. landbrugsaftalen (i det følgende benævnt »aftalen«); i medfør af sidstnævnte aftale anvender Fællesskabet ikke længere variable importafgifter for landbrugsprodukter eller variable elementer; derfor skal flere bestemmelser i forordning (EF) nr. 3448/93 tilpasses den nye situation for at opnå storre klarhed; andre bestemmelser bliver fra nu af formålsløse;

i forbindelse med visse præferenceaftaler nedsættes landbrugselementerne som led i Fællesskabets handelspolitik; disse nedsættelser beregnes i forhold til de landbrugselementer, der gælder for ikke-præferencehandelen; det er derfor nødvendigt, at disse nedsatte beløb omregnes til national valuta ved hjælp af den samme valutakurs som ved omregning af ikke-nedsatte beløb;

i forbindelse med visse præferenceaftaler gives der indrømmelser inden for kontingenter både med hensyn til landbrugsbeskyttelsen og den ikke-landbrugsmæssige beskyttelse, eller den ikke-landbrugsmæssige beskyttelse nedsættes som følge af disse aftaler; det er nødvendigt, at forvaltningen af beskyttelsens ikke-landbrugsmæssige del omfattes af de samme forvaltningsregler som beskyttelsens landbrugsdel;

de forpligtelser om forarbejdede landbrugsprodukter, som Fællesskabet har indgået efter traktatens artikel 228, indebærer en begrænsning af de beløb, der kan ydes for de landbrugsprodukter, der er opregnet i aftalen, og som udføres i form af varer uden for traktatens bilag II; denne begrænsning udtrykkes kun i form af et samlet beløb, der omfatter samtlige udførsler i form af disse varer;

i aftalens artikel 11 er det fastsat, at det beløb, der kan ydes for et landbrugsprodukt, der udføres i form af en vare uden for traktatens bilag II, ikke kan overstige det beløb, der ydes ved udførsel af dette landbrugsprodukt i uforandet stand; omvendt kan det for at overholde de forpligtelser, der er fastsat i beløb, blive nødvendigt at nedsætte restitutionssatserne ved udførsel i form af varer uden for traktatens bilag II; disse nedsættelser bør kunne fastsættes ensartet; aftalens artikel 5 fastsætter anvendelse af tillægstold for at bibeholde et minimum af beskyttelse mod mulige uheldige virkninger, som tarifikationen kan have for markedet; tillægstolden anvendes også for visse følsomme varer, der ikke er opregnet i traktatens bilag II -

UDSTEDT FØLGENDE FORORDNING -

Artikel 1

I forordning (EF) nr. 3448/93 foretages følgende ændringer:

1) Artikel 1, stk. 1 og 2, erstattes af følgende:

»1. Ved denne forordning fastsættes en ordning for handelen med visse varer, der er omhandlet i bilag B til denne forordning.

2. I denne forordning forstås ved:

- »landbrugsprodukter«: de af traktatens bilag II omfattede produkter

- »varer«: produkter, der ikke er omfattet af traktatens bilag II, men som er anført i bilag B.

3. Med henblik på anvendelsen af visse præferenceaftaler forstås ved:

- »landbrugselement«: den del af importbelastningen, der svarer til tolden i Fællesskabets toldtarif for de i bilag A omhandlede landbrugsprodukter eller eventuelt til tolden for landbrugsprodukter med oprindelse i det pågældende land for de i artikel 13 omhandlede mængder af disse landbrugsprodukter, der anses for at være medgået til fremstillingen

- »ikke-landbrugsmæssigt element«: den del af importbelastningen, der svarer til tolden i den fælles toldtarif, nedsat med det ovenfor definerede landbrugselement

- »basisprodukt«: visse landbrugsprodukter, som er nævnt i bilag A, eller som er ligestillet med disse produkter eller fremstillet deraf, og for hvilke tolden i den fælles toldtarif tjener til at beregne landbrugselementet af varernes importbelastning.«

Stk. 3 bliver herefter stk. 4.

2) Første kapitel affattes således:

»KAPITEL 1

Indførsel

Sektion 1

Handel med tredjelande

Artikel 2

1. Medmindre andet er fastsat i nærværende forordning, anvendes toldsatserne i den fælles toldtarif for varerne i bilag B.

For varerne i tabel 1 i bilag B består importbelastningen af en værditold, benævnt »fast element«, og af et specifikt beløb i ecu, benævnt »landbrugselement«.For varerne i tabel 2 i bilag B er importbelastningens landbrugselement en del af den enhedsværditold, der gælder ved indførsel af disse varer.

2. Det er ikke tilladt at opkræve anden told eller andre afgifter med tilsvarende virkning end den i stk. 1 omhandlede importbelastning, jf. dog artikel 10 og artikel 10a.

3. De generelle regler for fortolkning af den kombinerede nomenklatur og de særlige regler for anvendelsen heraf gælder for tarifering af de produkter, der er omfattet af nærværende forordning. Den toldnomenklatur, der følger af nærværende forordning, er overtaget fra den fælles toldtarif (1).

4. Gennemførelsesbestemmelserne til nærværende artikel fastsættes efter proceduren i artikel 16.

Artikel 3 (*)

Artikel 4

1. Når den fælles toldtarif foreskriver en maksimumstoldtarif, må den i artikel 2 omhandlede importbelastning ikke overstige denne maksimumssats.

Kræver anvendelsen af den i første afsnit omhandlede maksimumstoldsats, at særlige betingelser er opfyldt, fastlægges disse betingelser efter proceduren i artikel 11, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1).

2. Når maksimumstoldsatsen består af en værditold forhøjet med en tillægstold for visse former for sukker beregnet som sakkarose (tts) eller for mel (ttm), er tillægstolden lig med tillægstolden i Fællesskabets fælles toldtarif.

Artikel 5 (*)

Sektion 2

Præferencehandel

Artikel 6

1. Det landbrugselement, der gælder i forbindelse med præferencehandel, er det specifikke beløb i Fællesskabets fælles toldtarif.

Når det eller de pågældende lande overholder EF-lovgivningen for forarbejdede produkter og benytter de samme basisprodukter som Fællesskabet, inddrager de samme varer og benytter de samme koefficienter som Fællesskabet:

a) kan landbrugselementet beregnes ud fra de mængder basisprodukter, der rent faktisk er medgået til fremstillingen, hvis Fællesskabet har indgået en toldsamarbejdsaftale om konstatering af sådanne mængder

b) kan den told, der gælder ved indførsel af et basisprodukt, erstattes af et beløb, der beregnes ud fra forskellen mellem de landbrugspriser, der praktiseres i Fællesskabet, og de landbrugspriser, der praktiseres i det pågældende land eller område, eller af en udligning i forhold til en i fællesskab fastsat pris for det pågældende område

c) kan denne ordning, såfremt anvendelsen af litra b) fører til beløb af ringe betydning for de omfattede varer, også erstattes af en ordning med faste beløb eller satser.

2. De eventuelt nedsatte landbrugselementer, der gælder for indførsel i forbindelse med en præferenceaftale, omregnes til national valuta ved hjælp af den samme valutakurs som den, der gælder for ikke-præferencehandelen.

3. Den værditold, der svarer til importbelastningens landbrugselement for de i tabel 2 i bilag B nævnte varer, kan erstattes af et andet landbrugselement i forbindelse med en præferenceaftale.

4. Gennemførelsesbestemmelserne til nærværende artikel vedtages efter proceduren i artikel 16.

Gennemførelsesbestemmelserne vedrører bl.a. om nødvendigt:

- udfærdigelsen af og forretningsgangen for de dokumenter, der er nødvendige for anvendelsen af sådanne ordninger

- foranstaltninger, der er nødvendige for at undgå ulovligheder

- liste over basisprodukterne.

5. Såfremt det er nødvendigt med metoder til analyse af de landbrugsprodukter, der er medgået til fremstillingen, bør de metoder, der er foreskrevet for restitutioner for eksport til tredjelande af de samme landbrugsprodukter, anvendes.

6. Kommissionen offentliggør de importbelastninger, der følger af disse aftaler.

Artikel 7

1. Hvis det i en præferenceaftale er fastsat, at der skal foretages en gradvis nedsættelse eller afvikling af importbelastningens ikke-landbrugsmæssige element, er dette element lig med det faste element, for så vidt angår de i tabel 1 i bilag B nævnte varer.

2. Hvis det i en præferenceaftale er fastsat, at der skal anvendes et nedsat landbrugselement inden for et toldkontingent eller ej, vedtages gennemførelsesbestemmelserne for beregningen og forvaltningen af dette landbrugselement efter proceduren i artikel 16, for så vidt aftalen fastlægger:

- de produkter, for hvilke der skal foretages en sådan nedættelse

- mængden af varer eller værdien af de kontingenter, som nedsættelserne finder anvendelse på, eller metoden til beregning af sådanne mængder eller værdier

- de elementer, der er afgørende for nedsættelsen af landbrugselementet.

3. De gennemførelsesbestemmelser, der er nødvendige for indledningen og forvaltningen af nedsættelserne af importbelastningens ikke-landbrugsmæssige elementer, vedtages efter proceduren i artikel 16.

4. Kommissionen offentliggør de importbelastninger, der følger af disse aftaler.

(*) Denne artikel udgår.

(1) EFT nr. L 256 af 7. 9. 1987, s. 1.«

3) Artikel 8 affattes således:

»Artikel 8

1. Ved udførsel af varer kan der for de landbrugsprodukter, der er medgået, og som opfylder betingelserne i traktatens artikel 9, stk. 2, inden for de beløbsgrænser, der følger af de aftaler, der er indgået efter traktatens artikel 228, ydes eksportrestitutioner, der beregnes i henhold til forordningerne om den fælles markedsordning for de pågældende sektorer.

Der må ikke ydes eksportrestitutioner for landbrugsprodukter, som indgår i varerne, og som ikke falder ind under en fælles markedsordning, der omfatter ydelse af restitutioner ved udførsel i form af disse varer.

2. Listen over de varer, for hvilke der ydes eksportrestitutioner, fastlægges under hensyntagen til:

- virkningen af forskellen mellem priserne på Fællesskabets marked og verdensmarkedet for de landbrugsprodukter, der anvendes

- nødvendigheden af helt eller delvis at dække denne forskel for at muliggøre udførsel af de landbrugsprodukter, der anvendes i de pågældende varer.

Listen vedtages i henhold til forordningerne om de fælles markedsordninger inden for landbruget.

3. Restitutionssatserne for landbrugsprodukter, der udføres i form af varer uden for traktatens bilag II, fastsættes efter samme procedure som for restitutionerne for de pågældende landbrugsprodukter, når de udføres i uforandret stand.

Når overholdelsen af aftaler, der er indgået efter traktatens artikel 228, eller andre handelsaftaler gør det nødvendigt at nedsætte de restitutioner, der er fastsat efter proceduren som omhandlet i foregående afsnit, nedsætter Kommissionen dog i undtagelsestilfælde restitutionsstaterne, når produkterne udføres i form af varer uden for traktatens bilag II.

4. For landbrugsprodukter, der udføres i form af varer uden for traktatens bilag II, ydes restitutionen kun efter ansøgning og mod fremlæggelse af et tilhørende restitutionscertifikat.

5. Overholdelsen af de grænser, der følger af de aftaler, der er indgået efter traktatens artikel 228, sikres ved kravet om restitutionscertifikater, der udstedes for de fastsatte referenceperioder.

6. De fælles gennemførelsesbestemmelser for restitutionsordningen i nærværende artikel, herunder de gennemførelsesbestemmelser, der er nødvendige for at sikre overholdelsen af de beløbsgrænser, der følger af de aftaler, der er indgået efter traktatens artikel 228, vedtages efter proceduren i artikel 16. I disse bestemmelser tages der hensyn til de særlige forhold for varer uden for traktatens bilag II og til nødvendigheden af at fastsætte effektive og praktisk gennemførlige administrative regler. De omfatter bl.a.:

a) bestemmelser om restitutionscertifikaternes udstedelse og gyldighedsperiode

b) bestemmelser om omfordeling af restitutionsbeløb, der ikke er blevet tildelt eller udnyttet.

7. Når der i forbindelse med en præferenceaftale er etableret en ordning med direkte udligning af landbrugspriserne som omhandlet i artikel 6, stk. 1, litra b), fastsættes beløbene for udførsler til det eller de lande, der er omfattet af aftalen, på de i aftalen fastsatte betingelser, samlet og på samme grundlag som importbelastningens landbrugselement.

Beløbene fastsættes efter proceduren i artikel 16. Eventuelle nødvendige gennemførelsesbestemmelser til dette stykke og især foranstaltninger til sikring af, at varer der er angivet til udførsel under en præferenceordning, ikke udføres under en ikke-præferenceordning eller omvendt, fastsættes efter samme procedure.

Hvis metoder til analyse af de medgåede landbrugsprodukter viser sig nødvendige, bør de metoder, der skal anvendes ved eksportrestitutioner til tredjelande for samme landbrugsprodukter, anvendes.«

4) Efter artikel 10 indsættes som artikel 10a:

»Artikel 10a

1. For at undgå eller ophæve de skadelige virkninger på Fællesskabets marked, der kan følge af indførslen af visse varer, der er fremstillet af landbrugsprodukter, og som er opregnet i bilag C til nærværende forordning, er indførslen af en eller flere af disse varer til den toldsats, der er fastsat i den fælles toldtarif, betinget af, at der betales en tillægsimporttold, hvis de betingelser, der følger af aftalens artikel 5, er opfyldt, undtagen når indførslen ikke kan forstyrre EF-markedet, eller når virkningerne ikke ville stå i forhold til den tilstræbte virkning.

2. Fællesskabet meddeler verdenshandelsorganisationen de udløsningspriser, under hvilke der kan pålægges en tillægsimporttold.

De udløsningsmængder, der skal overskrides, for at der kan pålægges en tillægsimporttold, fastsættes bl.a. på grundlag af indførslen til Fællesskabet i de tre år forud for det år, hvor de i stk. 1 omhandlede skadelige virkninger viser sig eller kan vise sig.

3. De importpriser, der skal tages i betragtning ved pålæggelsen af en tillægsimporttold, fastlægges på grundlag af cif-importpriserne for den pågældende forsendelse.

4. Gennemførelsesbestemmelserne vedtages efter proceduren i artikel 16.

Gennemførelsesbestemmelserne vedrører bl.a.:

a) de varer, som tillægsimporttolden opkræves for i henhold til artikel 5 i aftalen

b) de øvrige udløsningskriterier, der kræves for at sikre anvendelsen af stk. 1 i overensstemmelse med artikel 5 i nævnte aftale.«

5) Artikel 12, stk. 1, udgår. Stk. 3 affattes således:

»3. Kommissionen foretager i nærværende forordning og de forordninger, der er vedtaget i medfør af nærværende forordning, de ændringer, der er nødvendige som følge af ændringerne i den kombinerede nomenklatur.«

6) Artikel 13 affattes således:

»Artikel 13

1. Næværende artikel anvendes for al præferencehandel, for hvilken importbelastningens landbrugselement, der eventuelt nedsættes på de i artikel 7 omhandlede betingelser, ikke beregnes ud fra det i artikel 6, stk. 1, litra a), omhandlede faktiske indhold af landbrugsprodukter, og/eller for hvilken basisbeløbene ikke er baseret på de i artikel 6, stk. 1, litra b), omhandlede prisforskelle.

2. De kendetegn for basisprodukterne og de mængder basisprodukter, der skal tages i betragtning, er fastsat i Kommissionens forordning (EF) nr. 1294/94 (*).

Eventuelle ændringer af nævnte forordning vedtages efter proceduren i artikel 16.

(*) EFT nr. L 141 af 4. 6. 1994, s. 12.«

7) Artikel 14, stk. 1, affattes således:

»1. Der kan efter proceduren i artikel 16 fastsættes en tærskel eller tærskler, under hvilke de beløb, der fastlægges efter artikel 6 og 7, sættes til nul. Fritagelse fra disse landbrugselementer kan efter samme procedure gøres betinget af, at særlige betingelser opfyldes, for at undgå kunstige handelsdrømme.«

8) Artikel 18 affattes således:

»Artikel 18

De foranstaltninger, der er nødvendige for at tilpasse nærværende forordning til de ændringer, der er foretaget i forordningerne om de fælles markedsordninger for landbrugsprodukter, med henblik på at opretholde nærværende ordning, vedtages efter proceduren i artikel 16.«

9) I bilag B udgår titlerne under »Tabel 1« og »Tabel 2«.

10) Bilaget til nærværende forordning indsættes som bilag C til forordning (EF) nr. 3448/93.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Artikel 1, stk. 3, anvendes dog fra den 16. oktober 1996.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 318 af 20. 12. 1993, s. 18.

BILAG

»BILAG C

>TABELPOSITION>

«